Kui valikturniiri alagrupp võidetud, tuleb võit noppida ka poolfinaalis, mille võitja pääseb finaalturniirile  (finaalmängu valikturniiril ei peetagi). Eesti peatreeneri Jari-Petri Anttila arvates on seal vastaseks Itaalia. Eelmisel, 2008. aasta MMil sai Eesti 8. ja Itaalia 10. koha. Toonasega võrreldes on Saapamaa koondise tase aga langenud - Šveitsi meistriliiga kogemustega mehed on teinud ruumi noorematele. "Itaalia pole enam sel tasemel, kui 2004. aastal, mil me neile toonase B-divisjoni finaalis lisaajal kaotasime. Lisaks oleme meie vahepeal märgatavalt tugevnenud," märgib Anttila. Kokkuvõte: neli võitu on vormistamise küsimus.